Laqgħa Nru 36

It-Tnejn, 11 ta' April 2016

Stampat fl-Uffiċċju tal-Iskrivan

Prezz €2.50

Laqgħa Nru 36

It-Tnejn, 11 ta' April 2016

Il-Kumitat iltaqa' filkamra tal-kumitati 3 fil-binja tal-Parlament, il-Belt Valletta, fis-6.42 p.m.

MR SPEAKER (Onor. Anġlu Farrugia): Nagħti merħba lil kull min hawn preżenti għal-laqgħa ta' dan il-Kumitat.

Hawn xi korrezzjonijiet għall-Minuti?

L-Onor.

Għandek xi ħaġa arising fuq il-Minuti?

GODFREY FARRUGIA: Għandi arising dwar l-Ombudsplan tal-2016.

Fil-fatt, dan għadu ma ltaqax minħabba li l-persuna li tieħu ħsieb min-naħa tagħna, jiġifieri l-Ministru Helena Dalli, kienet indisposta kemm mis-Seduta tal-Parlament kif ukoll mill-uffiċċju, u għaldaqstant jien nistenna li fil-jiem li ġejjin għandna nagħmlu komunikazzjoni magħkom biex b'hekk inkunu nistgħu niltaqgħu.

MR SPEAKER: Il-Ministru weġġgħet u kellha xi ksur f'saqajha.

L-Onor.

DAVID AGIUS: Issa li llum għandna Ombudsman ġdid, se jkollna ż-żewġ Ombudsman preżenti, jew dak attwali biss?

MR SPEAKER: Naħseb l-attwali.

DAVID AGIUS: Peress li huwa x-xogħol ....

DAVID AGIUS: Kif inhi l-proċedura?

IS-SUR RAYMOND SCICLUNA (Skrivan tal-Kamra): L-Ombudsplan huwa speċi l-estimi għal din is-sena.

GODFREY FARRUGIA: Il-ħaġa l-oħra hija dwar it-talba tas-Sur Joe Magro li għadha in consideration, qegħdin inlestu x-xogħol tal-Kumitat tal-Familja u għaldaqstant ma l-ewwel opportunità li jkun hemm se nsejħulu wkoll.

Biex ma jaħsibx hu jew il-media li nsejnih.

MR SPEAKER: Għamilt sewwa li osservajtha.

Grazzi.

Dwar dik ftehemna wkoll.

L-Onor.

DAVID AGIUS: Kif jaf il-Kumitat, l-Onor.

Karl Gouder huwa Deputat ġdid u nixtiequ li jkun fil-Grupp Parlamentari rigward Valletta 18, biex jieħu post l-Onor.

MR SPEAKER: Hawn talba min-naħa tal-Oppożizzjoni li l-Onor.

Karl Gouder jissostitwixxi lill-Onor.

Hawn qbil?

Il-Minuti tal-Laqgħa Nru 35 li saret fit-23 ta' Frar, 2016 ġew konfermati

MR SPEAKER: Issa ngħaddu għax-xogħol tal-Kamra.

L-Onor.

GODFREY FARRUGIA: Jien min-naħa tiegħi, bħala Leader of the House sejjaħt din il-laqgħa tal-Kumitat Permanenti biex niddiskutu l-Mozzjoni ta' Sfiduċja u biex nagħtu l-ġurnata meta għandna niddiskutu.

Kif intqal fil-pubbliku, aħna qegħdin ngħidu li din għandha tiġi diskussa mal-ewwel opportunità, li hija l-Ġimgħa ta' din il-ġimgħa.

Qed ngħid hekk għax bħalissa l-Prim Ministru u d-Deputat Prim Ministru huma msefrin u għaldaqstant aħna nixtiequ niddiskutu din il-mozzjoni f'seduta waħda, li se ssir nhar il-Ġimgħa u tibda mid-9.00 a.m.

MR SPEAKER: Qed nitkellmu fuq il-Ġimgħa, 15 t'April, hux hekk?

GODFREY FARRUGIA: Iva, l-Ġimgħa 15 t'April, jiġifieri ta' din il-ġimgħa stess, f'seduta waħda li tibda mid-9.00 a.m.

MR SPEAKER: L-Onor.

MARIO DE MARCO: Jien, li r-rappreżentant tal-Gvern l-Onor.

Godfrey Farrugia jissuġġerixxi li nibdew il-Ġimgħa għax il-Prim Ministru jinsab imsiefer lest nifhimha u naċċettaha, però li jiġi jgħidilna li mozzjoni trid tiġi dibattuta f'seduta waħda, ma naħsibx li hu aċċettabbli, għas-sempliċi raġuni li min-naħa tagħna għandna numru ta' kelliema, u ma naħsibx li hu għaqli l-Gvern jiġi u jiddetta kemm-il seduta tiġi diskussa .....

GODFREY FARRUGIA: Naħseb li l-Onor. de Marco fehemni ħażin.

MR SPEAKER: Onor. Farrugia, ħu paċenzja, ħalli nisma lill-Onor.

Għandek numru kemm se tkunu?

MARIO DE MARCO: Iva, għandna żgur iktar minn 20 kelliem.

Aħna nixtiequ li l-Oppożizzjoni u l-Membri tal-Oppożizzjoni kollha jipparteċipaw f'din id-diskussjoni.

Ħalli nibda minn 29, u nassumi li l-Onor.

Marlene Farrugia wkoll tixtieq titkellem, allura nistgħu ngħidu li hemm 30 kelliem.

MR SPEAKER: Kulħadd se jitkellem, inkluż il-Membru indipendenti.

MARIO DE MARCO: Allura forsi nista' nagħmel tliet suġġerimenti.

L-ewwel wieħed hu li minflok tibda tiġi diskussa nhar il-Ġimgħa, tibda nhar it-Tnejn.

Jiġifieri mingħajr ma nibdew nhar il-Ġimgħa, l-ewwel seduta parlamentari disponibbli għall-mozzjoni teknikament hija llum.

Issa llum nifhmu li l-Prim Ministru jinsab imsiefer, għada se jkun imsiefer, u l-Erbgħa se jkun imsiefer, allura nieħdu the following Monday bħala the first available sitting.

Issa bejn il-Ġimgħa u t-Tnejn ma naħsibx li se taqa' id-dinja, allura l-ewwel suġġeriment tagħna hu li nibdew it-Tnejn, u jekk ikun hemm bżonn inkomplu din id-diskussjoni nhar it-Tlieta u l-Erbgħa b'seduti normali.

Dan huwa l-ewwel suġġeriment tagħna.

Issa jekk l-Onor.

Farrugia jgħidilna li dan huwa aċċettabbli, inkunu nistgħu naslu għal ftehim mill-ewwel.

MR SPEAKER: L-Onor. de Marco qed jgħid li t-30 Membru jridu jitkellmu.

Nifhem li f'seduta waħda mhux se jitkellmu 30 Membru, mhux hekk?

L-Onor.

GODFREY FARRUGIA: Jiena nifhem il-punt tiegħu, imma għalkemm din hija mozzjoni importanti ferm u l-Gvern irid jagħtiha l-prijorità tagħha, irridu nifhmu wkoll li għandna x-xogħol tal-Kamra.

Bħalissa għandna 18-il Att ippreżentati, li sitta minnhom huma miftuħin.

Irridu niftakru li sal-aħħar ta' Ġunju rridu ngħaddu r-rapporti ta' seba' entitajiet.

Għandna erba' transpożizzjonijet tal-Unjoni Ewropea li tnejn minnhom suppost iddiskutejnihom qabel u għalaqnihom qabel it-30 ta' Marzu.

Jiġifieri rridu nressqu l-aġenda nnifisha u nagħtuha l-prijorità tagħha.

Aħna, min-naħa tagħna, ukoll għandna numru ta' kelliema ġmielhom li jridu jitkellmu.

Fil-fatt, hemm madwar 30 persuna li jridu jitkellmu.

MR SPEAKER: Mela hemm 60 b'kollox.

GODFREY FARRUGIA: Għaldaqstant, meta semmejt seduta, ma kontx qed nirreferi għal seduta normali ta' tliet sigħat, imma seduta li tista' tieħu l-ħin kollu possibbli matul dik il-ġurnata.

MR SPEAKER: Jiġifieri qed tgħid li nibdew minn filgħodu u ma tafx x'ħin nikkonkludu.

GODFREY FARRUGIA: Iva, nibdew fid-9.00 a.m. u ma tgħidx il-ħin tal-għeluq.

DAVID AGIUS: Jekk ikun hemm qbil, għax din tmur kontra l-iStanding Orders.

MR SPEAKER: Jekk ikun hemm qbil ovvjament.

Dan x'qed jissuġġerixxi l-Onor.

L-Onor.

MARIO DE MARCO: Sur President, nifhem li l-Gvern ikollu l-aġenda tal-liġijiet tiegħu, però ma jfissirx li għax għandu l-aġenda tal-liġijiet tiegħu, il-mozzjoni għandha tiġi diskussa f'ħinijiet straordinarji.

Jien naħseb li min-naħa tagħna nifhmu li hemm dawn il-liġijiet, u ninsabu disponibbli li jekk hemm bżonn, il-Parlament jiltaqa' it-Tnejn, it-Tlieta u l-Erbgħa filgħodu, biex l-aġenda normali tal-Gvern għal dak li għandu x'jaqsam ma' liġijiet ma nitilfuhiex.

Jekk se jkun hemm 60 kelliem, jien nissuspetta li għandna bżonn tliet seduti.

Jien qed ngħid li t-Tnejn, it-Tlieta u l-Erbgħa filgħaxija niddiskutu l-mozzjoni li ġiet ippreżentata, filwaqt li t-Tnejn, it-Tlieta u l-Erbgħa filgħodu, il-Parlament jiltaqa' bl-aġenda normali li kien se jkollna l-ġimgħa d-dieħla.

B'hekk ma tintilifx minuta mill-aġenda parlamentari normali.

MR SPEAKER: L-Onor.

GODFREY FARRUGIA: Meta qal li hija kontra l-iStanding Orders, għal liema Standing Orders qiegħed jirreferi?

DAVID AGIUS: Sempliċi, dawk għall-ħinijiet tal-Parlament.

MR SPEAKER: Ħalli ma nidħlux fiha għalissa.

L-Onor.

DEBORAH SCHEMBRI: Naħseb li meta ttieħdet in konsiderazzjoni li tkun il-Ġimgħa, ittieħdet ukoll in konsiderazzjoni li llum il-ġurnata għandek xogħol tal-Gvern li jsir ukoll barra minn Malta.

Jiġifieri ma tistax twaqqaf nies li jkunu ġejjin u sejrin barra minn Malta fuq xogħol importanti biex issir ħidma f'dawk it-tlett ijiem ukoll.

M'aħniex ngħidu li se tagħti ftit ħin u b'xi mod tnaqqas mill-ħin tal-Oppożizzjoni.

Jiġifieri jekk tgħodd it-Tnejn, it-Tlieta u l-Erbgħa bi tliet sigħat f'kull ġurnata, li jiġu disa' sigħat, nistgħu nagħmluhom il-Ġimgħa mhux problema, u jekk hemm bżonn anke iktar.

L-Oppożizzjoni tista' titkellem kemm trid, imma l-kwestjoni hi li l-Gvern irid jiftaħ u jagħlaq f'ġurnata waħda.

Issa jekk l-Oppożizzjoni, b'xi mod, ma tkunx trid taqbel, allura tkun qed twaqqaf lilha nnifisha milli titkellem, għax il-Gvern bl-ebda mod mhu qed iwaqqafha milli titkellem.

Hemm il-ħin, jistgħu jieħdu l-ħin u nistgħu nieħdu l-ħin aħna wkoll.

Kulħadd irid jitkellem, mhux problema, imma ssir f'sessjoni, biex ma jkunx hemm stultifikazzjoni tal-ħidma tal-Gvern.

MR SPEAKER: L-Onor.

MARIO DE MARCO: Sur President, jekk niltaqgħu t-Tnejn, it-Tlieta u l-Erbgħa bis-seduti filgħodu, kif qed nissuġġerixxu aħna, mhu se jkun hemm l-ebda stultifikazzjoni min-naħa tal-Gvern.

Jiġifieri l-aġenda parlamentari tal-Gvern tista' issir bl-istess mod u manjiera, bl-unika differenza li biex niddiskutu l-liġijiet, il-Parlament minflok ma jiltaqa' filgħaxija, se jiltaqa' filgħodu, u filgħaxija niddiskutu l-mozzjoni ta' sfiduċja, però donnu l-Gvern, għal xi raġuni jew oħra, ma jixtieqx jiltaqa' il-ġimgħa d-dieħla filgħaxija.

Li nagħmlu mozzjoni maratona l-Ġimgħa, ma naħsibx li tagħmel sens.

Ejja nitkellmu bis-sens.

Irridu li jsir dibattitu ta' vera f'din il-mozzjoni jew le?

Jekk hemm serjetà għal dan id-dibattitu, the first available sitting teknikament hija llum.

Aħna, min-naħa tagħna, jekk tridu nitkellmu llum, jew nitkellmu għada jekk hemm bżonn.

M'aħniex se nitkellmu għada, għax aħna stess bħala Oppożizzjoni konxji tal-fatt li l-Prim Ministru jinsab imsiefer.

Mela aħna qed ngħidu ejja nipposponu, però bir-rispett kollu the first available sitting mhijiex il-Ġimgħa għax il-Prim Ministru jiġi lura mis-safar il-Ħamis, imma hija t-Tnejn.

Allura ejja niddiskutu t-Tnejn, u jekk hemm bżonn, it-Tlieta u l-Erbgħa, mingħajr ma nħarbtu l-aġenda parlamentari u niltaqgħu filgħodu f'dawk il-ġranet ukoll.

CARMELO ABELA: L-ewwel nett, għadni mhux qed nifhem x'inhi l-problema tal-Oppożizzjoni dwar nhar il-Ġimgħa.

S'issa għadha ma ħarġitx x'inhi l-problema tal-Oppożizzjoni biex kif qal l-Onor.

Godfrey Farrugia, ikollna seduta li ssir il-Ġimgħa, tibda fid-9.00 a.m. u tibqa' sejra sakemm jitkellmu l-kelliema bejn iż-żewġ naħat tal-Kamra jew aktar, għax għandna l-Membri indipendenti li jistgħu jkunu interessati li jitkellmu.

Allura għadni ma fhimtx x'inhi d-diffikultà biex niltaqgħu l-Ġimgħa.

It-tieni punt tiegħi hu li naħseb li rridu naqblu wkoll fuq tul ta' ħin ugwali bejn in-naħa tal-Gvern u n-naħa tal-Oppożizzjoni.

Ma naħsibx li huwa lok – għax naħseb is-Sedja mbagħad ikollha tirregola hi – li jkollna ħafna diskorsi ripetuti miż-żewġ naħat tal-Kamra.

Mhux qed ngħid għal naħa waħda, ħalli nagħmilha ċara, imma qed ngħid b'mod ġenerali.

Allura naħseb li għandu jkollna daqsxejn indikazzjoni dwar dan.

Jekk se noqogħdu nitkellmu fuq l-iStanding Orders, teknikament u skont il-prassi u l-proċedura tas-soltu, it-Tnejn, it-Tlieta u l-Erbgħa huwa għax-xogħol tal-Gvern, kif jiġri normalment, imbagħad hemm ġurnata oħra li fiha jkun hemm ix-xogħol tal-Oppożizzjoni, jew xogħol li mhuwiex tal-Gvern, għax kif taf is-Sedja jista' jkun hemm xogħol ta' backbencher tal-Gvern.

Issa l-Gvern qed jgħid li l-Ġimgħa d-diskussjoni tibda fid-9.00 a.m., naraw il-ħin li hemm bżonn għaż-żewġ naħat tal-Kamra u għall-Membri indipendenti, għax għandna żewġ Membri indipendenti u naħseb li huwa fl-interess tad-demokrazija li jekk iż-żewġ Membri indipendenti jixtiequ jitkellmu għandhom jingħataw il-ħin tagħhom, però għadni ma fhimtx għalfejn l-Oppożizzjoni qed toġġezzjona li nibdew il-Ġimgħa fid-9.00 a.m. u d-diskussjoni tibqa' sejra.

Fl-opinjoni tiegħi, dibattitu li jibda u jispiċċa, qed tagħtih aktar importanza milli tifirxu fuq numru ta' ġranet.

Naħseb li l-Gvern hekk qed jagħmel, qed jissuġġerixxi l-ewwel ġurnata li hi available minħabba raġunijiet li lkoll nafu, biex tibda d-diskussjoni.

Aħna mhu se nżommu lil ħadd milli jitkellem, la miż-żewġ naħat tal-Kamra u lanqas lill-Membri indipendenti, imma d-diskussjoni tibda, naqblu kemm iddum, jinqasam il-ħin skont il-ħteġijiet ta' kulħadd, u tiġi deċiża.

MR SPEAKER: L-Onor.

MARIO DE MARCO: Il-Matematika titkellem waħedha.

Jekk se jitkellmu 60 Deputat fi tliet seduti, ifisser li għandhom disa' minuti kull wieħed.

CARMELO ABELA: Jekk irridu nagħmlu diskussjoni, nafu x'jagħmlu parlamenti oħrajn, imma aħna drajna nitkellmu għal 40 minuta, siegħa u nofs, eċċ.

MR SPEAKER: Ministru, mhux biex inwaqqfek, imma ħalli nkunu preċiżi għax l-Onor. de Marco qajjem punt importanti.

Din hija mozzjoni ta' sfiduċja.

Fejn tidħol mozzjoni ta' sfiduċja, kull kelliem ma nistax nikkontrollah u jekk irid jista' jagħmel sa siegħa, għax Standing Order 49 hija partikolari.

Jiġifieri mhux 40 minuta, imma jista' jibqa' għaddej jitkellem għal 60 minuta.

Mela jekk jekk qed ngħidu 60 Membru u jagħmlu siegħa jitkellmu kull wieħed – j'Alla ma jagħmlux siegħa, imma jekk jagħmlu siegħa – dawk ifissru 60 siegħa.

(Interruzzjonijiet) Le, naf Onor. Godfrey Farrugia, imma rrid ngħidha.

Anzi ħalli naqra l-artikolu.

L-artikolu jgħid hekk:

"Ebda membru ma għandu jitkellem għal iżjed minn erbgħin minuta f'ħin wieħed waqt diskussjoni fil-Kamra ħlief fuq mozzjoni diretta ta' nuqqas ta' fiduċja, meta membru jkun jista' jitkellem għal siegħa:".

Din qiegħda ċara.

Dwar ir-Ruling, hemm Ruling partikolari li qiegħed ċar u jgħid li sakemm ma jkunx hemm ftehim, l-aġġornament ikun it-Tnejn, it-Tlieta u l-Erbgħa, u jista' jaġġorna għal filgħodu.

Ovvjament, jista' jaġġorna għall-Ħamis, għax il-prerogattiva hi li la l-Gvern imissu seduta l-Ħamis, jista' jgħid li jibda l-Ħamis u jkompli ġurnata oħra.

(Interruzzjonijiet) Qed nipprova nasal.

Dwar dik araw intom.

Ir-Ruling huwa preċedent li qiegħed ċar u qiegħed studjat, jiġifieri mhux kwestjoni li se nitilqu għax hekk u mhux hekk.

It-Tnejn, it-Tlieta u l-Erbgħa, però ir-Ruling jitkellem ċar li jista' jaġġorna mit-Tlieta għall-Erbgħa filgħodu, jew mill-Erbgħa għat-Tnejn filgħodu.

Onor. Agius, dan hu marbut fuq Rulings oħra.

Huwa l-aħħar Ruling li tajt proprju bħal daż-żmien sena.

Jekk qed nitkellmu fuq il-Ħamis, l-aħħar Ruling li tajt huwa li s-seduta li jmiss tal-Ħamis hija tal-Gvern.

Issa qed nitkellmu fuq Rulings li huma friski, fosthom dik tal-Ħamis.

Jekk il-Gvern irid jibda l-Ħamis, imbagħad nifhem li jista' jkompli għal ġurnata oħra bi ftehim li tkompli l-Ġimgħa.

MARIO DE MARCO: L-iktar, l-iktar tistgħu titolbu li taġġornaw għall-Ħamis filgħodu, jekk qed nifhem sew, hux hekk?

DAVID AGIUS: L-Erbgħa filgħodu, jew il-Ħamis.

MARIO DE MARCO: Jew il-Ħamis filgħodu jew filgħaxija, però minn hemmhekk imbagħad ikollna bżonn naġġornaw għat-Tnejn tal-ġimgħa d-dieħla.

CARMELO ABELA: Sur President, għadna ma smajniex x'inhi r-raġuni għall-oġġezzjoni tal-Oppożizzjoni li niltaqgħu l-Ġimgħa.

DAVID AGIUS: Ma nistgħux ngħiduha pubblikament, imma għandna problema.

MARIO DE MARCO: Nerġa' ngħid li s-seduti tal-Parlament skont l-iStanding Orders huma t-Tnejn, it-Tlieta u l-Erbgħa.

Ejjew inżommu ma' dawn l-iStanding Orders.

CARMELO ABELA: L-ewwel nett, jekk nimxu strettament mal-iStanding Orders it-Tnejn u l-Ħamis insemmu, imbagħad hemm ir-Ruling tal-Ispeaker.

Jiġifieri huwa r-Ruling tal-Ispeaker, mhux l-iStanding Oders.

CARMELO ABELA: Huwa r-Ruling tal-Ispeaker li għandna t-Tnejn, it-Tlieta u l-Erbgħa, però mhux skont l-iStanding Orders.

DAVID AGIUS: Mela mmorru għall-Ħamis.

CARMELO ABELA: Le le, il-Ħamis hemm diffikultà li ovvjament nafu x'inhi.

DAVID AGIUS: Mela mmorru għat-Tnejn.

X'inhi d-diffikultà tagħkom li mmorru t-Tnejn?

CARMELO ABELA: Il-Gvern qed jissuġġerixxi li nibdew l-Ġimgħa fid-9.00 a.m.

DAVID AGIUS: Aħna għandna diffikultà.

X'inhi d-diffikultà tagħkom li mmorru għat-Tnejn?

CARMELO ABELA: Jekk intom għandkom diffikultà għall-Ġimgħa, aħna għandna diffikultà għat-Tnejn.

Kulħadd għandu x-xogħol tiegħu.

MR SPEAKER: Mingħajr preġudizzju se nitkellem, se nipprovaw ....

MARIO DE MARCO: Thinking aloud, forsi se mai tista' tinstab soluzzjoni, però se jkun impossibbli li niftħu u nagħlqu l-Ġimgħa.

L-iktar li nistgħu nikkonsidraw hu li nibdew il-Ġimgħa filgħodu u nkomplu d-diskussjoni t-Tnejn u t-Tlieta, kif issuġġerejna aħna.

Naħseb li ma nistax inkun iktar prattiku minn hekk, però għal raġunijiet loġistiċi se jkun impossibbli li nibdewha u nagħlquha l-Ġimgħa.

Trid tapprezza li mhijiex ġurnata li normalment jiltaqa' l-Parlament fiha, imma għax nifhem li l-aġenda tal-Gvern għandha tkompli, jiġifieri mhux qed ngħid niġi naqa' u nqum mill-aġenda leġiżlattiva tal-Gvern, qed nissuġġerixxi li minbarra li nużaw il-ġranet normali, qed ngħid li aħna d-Deputati ilkoll kemm aħna għandna nagħmlu sforz u niltaqgħu it-Tnejn, it-Tlieta u l-Erbgħa filgħodu wkoll, biex ngħinu l-aġenda leġiżlattiva mhux tal-Oppożizzjoni, iżda tal-Gvern.

Iktar minn hekk ma nistax noffri.

MR SPEAKER: L-Onor.

GODFREY FARRUGIA: Se nitkellem fuq il-ħin.

Jekk naraw mozzjoni ta' sfiduċja fil-Gvern u naraw x'ġara b'mod prattiku fil-passat, insibu li fl-aħħar waħda li saret, dik tat-13 ta' Jannar 2012, ħadet erba' seduti.

MR SPEAKER: Dik kienet mozzjoni ta' sfiduċja f'Ministru?

Jien dejjem inqabbel like with like, kif qed nagħmel hawnhekk.

Kont qed ngħid li l-aħħar mozzjoni ta' sfiduċja li saret fit-13 ta' Jannar 2012, ħadet erba' seduti, jiġifieri qed nitkellmu fuq three times four hours,li jiġu 12-il siegħa.

Mela, jekk nibdew il-Ġimgħa fid-9.00 a.m. (Interruzzjonijiet) u nieħdu erba' seduti ta' tliet sigħat kull waħda, allura għandek four hours times three, li jiġu twelve.

Aħna rridu nitkellmuha fil-Parlament b'mod demokratiku, fejn kulħadd jingħata l-ħin tiegħu, allura qegħdin ngħidu li 12-il siegħa jistgħu jsiru f'seduta waħda u dan għandu jkun biżżejjed biex niddiskutuha l-Ġimgħa.

(Interruzzjonijiet) Mela x'inhu l-argument?

CARMELO ABELA: Il-Gvern irid jagħmel l-arranġamenti tiegħu wkoll għal nhar il-Ġimgħa.

MR SPEAKER: L-Onor.

DEBORAH SCHEMBRI: Sur President, jien nifhem li għandna quddiemna vot ta' sfiduja fil-Gvern li fih ċerta urġenza.

Issa ma nistax nifhem kif f'daqqa waħda l-Oppożizzjoni, wara din l-urġenza kollha li għandha biex tressaq mozzjoni ta' sfiduċja fil-Gvern, trid iddum tistenna ġimgħa oħra, meta aħna qegħdin ngħidulha li din il-ġimgħa lesti li nagħmlu ġurnata sħiħa mid-9.00 a.m. sad-9.00 p.m. jew anke nieħdu iktar ħin jekk hemm bżonn, biex ikollna iktar ħin niddibattu milli kien hemm meta ħadna erba' sessjonijiet ta' tliet sigħat il-waħda.

Jiġifieri aħna lesti li ndumu iktar, biex din il-mozzjoni ta' sfiduċja li għamlet l-Oppożizzjoni, niddibattuha u neħilsuha l-Ġimgħa.

Issa m'għadx hemm urġenza għall-Oppożizzjoni?

MR SPEAKER: L-Onor.

MARIO DE MARCO: Bir-rispett kollu, kieku kien hemm daqshekk urġenza min-naħa tal-Gvern, kieku l-Prim Ministru ma marx il-Ġordan u l-Libanu, imma kien jibqa' hawnhekk biex jiddiskuti dan kollu.

DEBORAH SCHEMBRI: Il-problema hija tagħkom.

Intom qed tarawha l-urġenza.

MR SPEAKER: Jekk jogħġobkom, no cross debates.

MR SPEAKER: L-Onor.

MARIO DE MARCO: Kull mozzjoni ta' sfiduċja hija ta' natura urġenti, u nifhmu li hija ta' natura urġenti għal kull gvern u anke għalina.

Din hija mozzjoni li ppreżentajna b'sens qawwi ta' responsabbiltà, però ladarba intom stess qed titolbu li tiġi diskussa in the first available sitting, the first available sitting skont l-iStanding Orders hija nhar it-Tnejn.

Dawk huma l-iStanding Orders u ma nistgħux noqogħdu nġebbduhom u nużawhom bħal-lastiku.

The first available sitting wara li jiġi l-Prim Ministru, fuq talba tagħkom stess tkun nhar it-Tnejn.

CARMELO ABELA: The first available day hija nhar il-Ġimgħa, meta jiġi l-Prim Ministru, imma jidher li l-Oppożizzjoni ma tixtieqx tiddiskutiha l-Ġimgħa.

CARMELO ABELA: The first available date hija l-Ġimgħa.

DEBORAH SCHEMBRI: Iva, the first available date hija l-Ġimgħa.

MARIO DE MARCO: The first available date kienet tkun illum, għada, u pitgħada.

Iss jekk tixtiequ li l-mozzjoni tiġi diskussa għada u pitgħada, ma jimpurtax għalina, imma tiġux tgħidulna li aħna m'għandniex sens ta' urġenza, għax aħna lesti li nibdew id-dibattitu għada.

CARMELO ABELA: Mela allura jekk intom lesti għal għada, lesti għall-Ġimgħa, hux hekk?

Għax hekk għandek jumejn jew tlett ijiem oħra biex tipprepara u torganizza ruħek aħjar.

MARIO DE MARCO: Inti qed tgħid li hija urġenti.

Mela no problem, jekk hija daqshekk urġenti, nibdewha għada.

CARMELO ABELA: Kif tafu, il-Prim Ministru jinsab imsiefer fuq xogħol tal-Gvern li ilu ppjanat, u numru ta' Ministri qegħdin miegħu.

Għalhekk aħna disponibbli li mhux biss niltaqgħu t-Tnejn, imma qed nissuġġerixxi wkoll li niltaqgħu t-Tnejn filgħodu u filgħaxija, biex ma nisfruttawx l-aġenda tal-Gvern.

MR SPEAKER: Se nissospendi l-laqgħa għal ħames minuti.

Il-Kumitat ġie sospiż fis-7.09 p.m. u rriżuma fis-7.41p.m.

MR SPEAKER: L-Onor.

GODFREY FARRUGIA: Skont is-suġġeriment li għamel l-Onor. de Marco, jien ħarist lejn it-Tnejn, it-Tlieta u l-Erbgħa, u meta rajt ix-xogħol impenjattiv li għandu l-Gvern dwar kunsilli fi Brussell u t-trio tal-Presidenza eċċ. il-ġimgħa d-dieħla, it-Tnejn, it-Tlieta u l-Erbgħa, hemm ċerti affarijiet ta' importanza li jaffettwaw l-interess nazzjonali.

Għaldaqstant inkunu qegħdin nonqsu jekk ma nagħmlux preżenza hemmhekk.

Pereżempju, Onor. Carmelo Abela, inti li qiegħed hawnhekk tista' tgħid x'għandek min-naħa tiegħek biss?

CARMELO ABELA: Jien għandi żewġ kunsilli l-ġimgħa d-dieħla, dak tad-difiża, u dak tal-justice and home affairs.

Naf ukoll li fl-ewwel parti tal-kunsill tad-difiża hemm il-Ministru għall-Affarijiet Barranin, għax jinqasam b'mod li l-ewwel ikun hemm il-Foreign Minister, imbagħad iż-żewġ Ministri flimkien, imbagħad tkompli l-formazzjoni tad-difiża.

Nafu li s-sena d-dieħla għandna l-Presidenza, nafu li hemm commitments li ilhom avżati u faqqsux issa, għalhekk il-proposta tagħna għall-Ġimgħa mhijiex frivola għall-aħħar, assolutament.

GODFREY FARRUGIA: Fil-fatt, kien f'dak l-ambitu li pproponejna l-Ġimgħa, meta rajna x-xogħol tal-Kamra kollu li għandna fix-xahrejn li ġejjin u ċertu xogħol ta' urġenza li jinkludi transpożizzjonijiet tal-liġijiet Ewropej, inkluż tal-entitajiet li għandna timeframe ristrett dwarhom ukoll, kif ukoll is-safar li għandu l-Gvern.

Allura konna qegħdin inħarsu lejn il-Ġimgħa bħala l-ewwel opportunità fejn inkunu nistgħu niddiskutu b'mod demokratiku.

Jien semmejt ukoll numru ta' seduti li saru qabel din like with like.

Għaldaqstant aħna ma konniex qegħdin nonqsu mill-proposta tagħna li nagħtu l-ħin adegwat biex din tiġi diskussa, bid-differenza li tiġi diskussa f'seduta waħda.

MR SPEAKER: L-Onor.

DEBORAH SCHEMBRI: Jekk jien infurmata sew hemm xi disa' Ministri u Segretarji Parlamentari msefrin.

Jiġifieri hemm xogħol sostanzjali tal-Gvern li jkun ħażin li biex ma nagħmluhiex nhar il-Ġimgħa minħabba l-Oppożizzjoni .… Bl-ebda disrispett, imma l-Oppożizzjoni m'għandhiex xogħol tal-Gvern, u ma nistgħux inwaqqfu x-xogħol tal-Gvern frivolożament.

Din mhijiex kwestjoni li twaqqaf lil xi ħadd milli jitkellem, għax se nagħtu ħin kemm hemm bżonn.

Naqblu fuq dan il-ħin, imbagħad kulħadd jitkellem to their heart's content.

MR SPEAKER: L-Onor.

L-appell qiegħed ċar.

MARIO DE MARCO: Nerġa' ngħid li napprezza dan kollu, però jekk nieħdu l-aħħar mozzjoni ta' sfiduċja li kienet saret fil-2012, li ħadet erba' seduti, il-Gvern kellu l-istess impenji ta' safar, kif għandu dan il-Gvern, u napprezza l-impenji li għandu l-Gvern, però din kienet ġiet dibattuta on Monday, Tuesday, Wednesday, and Thursday.

Jiġifieri ma saritx seduta l-Ġimgħa, minkejja li anke l-Gvern preċedenti kellu impenji ta' safar mal-Unjoni Ewropea.

Min-naħa tagħna, biex inkunu iktar flessibbli, li nistgħu nipproponu huwa li nikkomettu ruħna għall-ġurnata meta jittieħed il-vot, biex il-Ministri jkunu jistgħu jirregolaw is-safar tagħhom skont dik il-ġurnata, fejn ngħidu li jekk nibdew bid-debate Monday, il-vot jittieħed Wednesday evening.

Aħna lesti ukoll li biex ma ntawluhiex nieħdu tleit seduti, Monday, Tuesday, Wednesday, imbagħad l-ħin u l-ammont ta' kelliema nirregolawhom skont is-seduti.

Jien naħseb nistgħu nagħmlu data u ngħidu li l-vot jittieħed Wednesday evening jew Thursday evening biex min għandu bżonn isiefer jitkellem Monday, imbagħad jerġa' jkun hawnhekk Thursday evening.

Aħna lesti li nagħmlu hekk.

MR SPEAKER: L-Onor.

CARMELO ABELA: L-ewwelnett, jien napprezza li qed isir tqabbil mal- mozzjoni li kienet ġiet ippreżentata fl-2012, u filwaqt li napprezza dak li qal l-Onor.

De Marco, illum ninsabu fis-sena 2016 lejliet il-Presidenza, jiġifieri nifhem li l-Gvern ta' dak ż-żmien ukoll kellu l-impenji tiegħu, mela le.

U fil-fatt konna tkellimna fuq dan anke fil-passat, però apparti minn dan l-istat ta' fatt llum ninsabu lejliet presidenza li jekk forsi anke aħna stess sa' sena ilu stajna naffordjaw biex ma nattendux meeting, ħalli nżomm il-paragun ma' din l-amministrazzjoni, jekk sa sena ilu jien stajt ma mmurx kunsill – aħseb u ara erba' snin ilu – illum lejliet il-Presidenza tapprezzaw li hija aktar diffiċli li ma nattendix għall-kunsill.

Jekk tippermettili, Sur President, irrid nagħmel punt fuq dak li qed nitkellmu rigward in-numru ta' seduti u numru ta' sigħat.

Il-Gvern mhuwiex qed jirrestrinġi l-ħin tad-dibattitu, jiġifieri meta ngħidu erba' seduti l-importanti nitkellmu fuq numru ta' sigħat.

Aħna qed ngħidu li nhar il-Ġimgħa s-seduta tibda fid-9.00 a.m. u tibqa' għaddejja sakemm nagħmlu l-ammont ta' sigħat li jakkomoda lil kulħadd, Gvern, Oppożizzjoni, u Membri Indipendenti, irrespettivament minn kemm ikollna seduti.

Jiġifieri din mhijiex kwestjoni jkollniex tnejn, tlieta, jew erbgħa seduti, l-aktar importanti huwa l-ħin tad-dibattitu.

Din tista' tkun kif issuġerixxa l-Onor.

Farrugia fil-bidu, s-seduta li tibda nhar il-Ġimgħa fid-9.00 a.m. u tibqa' għaddejja sal-ħin li hemm bżonn, imbagħad wara naslu għad-deċiżjoni li kull min għandu bżonn jitkellem, jitkellem.

Ma nixtieqx li norbtuha man-numri ta' seduti, aktar milli man-numru ta' sigħat, allura għandna nitkellmu fuq numru ta' sigħat li għandna bżonn għad-dibattitu.

Il-proposta tal-Gvern hi li nibdew nhar il-Ġimgħa fid-9.00a.m. u nibqgħu sejrin kemm hemm bżonn dakinhar stess, imbagħad meta d-dibattitu fuq il-mozzjoni jkun konkluż, naturalment jittieħed il-vot.

MR SPEAKER: L-Onor.

MARIO DE MARCO: Nerġa' nappella għall-buon sens min-naħa tal-Gvern ukoll.

Is-safar tiegħek f'liema ġranet hu?

CARMELO ABELA: Jien se nitlaq it-Tnejn filgħodu, biex nasal għat-Tnejn filgħaxija, u jkompli t-Tlieta, imbagħad l-Erbgħa għandi meetings oħrajn.

Il-ġimgħa d-dieħla kompletament barra.

Jien qed ngħid għalija biss bħala Ministru, imma naf li l-Ministru għall-Affarijiet Barranin se jkun imsiefer qabli għall-istess meeting, imbagħad nibqgħu għaddejjin.

Il-Ġimgħa wkoll jista' jkollna vot, Onor. Agius, jiġifieri s'issa għadni ma nafx x'inhi l-oġġezzjoni tal-Oppożizzjoni li naqblu li l-mozzjoni ssir nhar il-Ġimgħa.

Mela ħalli nsemmu ġurnata oħra minbarra l-Ġimgħa, ma nafx jixtiequx jiġu s-Sibt allura.

Qed nitfagħha hekk, la għall-Ġimgħa hemm oġġezzjoni.

MR SPEAKER: Din eżawrejniha u issa rridu nimxu mal-proċedura.

Xi mkien irridu niddeċiedu.

L-Onor.

MARIO DE MARCO: Il-Gvern mhuwiex qed jikkonsidra li nibdewha l-Ġimgħa filgħodu, u se mai nkompluha jew it-Tnejn u t-Tlieta filgħaxija, jew it-Tlieta u l-Erbgħa filgħaxija, jew jekk hemm bżonn minħabba s-safar nagħmluha l-Erbgħa u l-Ħamis.

Jiġifieri jien qed nissuġerixxi li nibdewha l-Ġimgħa filgħodu, imbagħad inkompluha – qed nassumi li nillimitaw ruħna għal tliet seduti, għal skopijiet ta' prattiċita, mhux biex noħnoq ħalq xi ħadd – t-Tnejn jew it-Tlieta, skont l-esiġenzi tas-safar tagħkom, jew jekk hemm bżonn l-Erbgħa u l-Ħamis.

CARMELO ABELA: Nista' nistaqsi mistoqsija lill-Onor.

CARMELO ABELA: Jekk qed nifhem tajjeb, l-Onor.

Kemm tissuġerixxi li nagħmlu sigħat Friday?

MARIO DE MARCO: Is-suġġerimenti tiegħi kien li nagħmlu seduta waħda Friday.

CARMELO ABELA: Tista' tkun seduta ta' tliet sigħat, tista' tkun seduta ta' disa' sigħat, u tista' tkun seduta ta' 12-il siegħa.

MARIO DE MARCO: Is-suġġerimenti tiegħi hu li jew nagħmlu seduta normali ta' tliet sigħat, l-iktar l-iktar ntawluha sa erba' sigħat, imbagħad jew inkomplu Monday u Tuesday, jew Tuesday u Wednesday, jew jekk hemm bżonn Wednesday u Thursday.

Dak li qed nissuġerixxi.

DEBORAH SCHEMBRI: Fil-kas kemm tissuġġerixxi li nagħmlu sigħat nhar il-Ġimgħa?

MARIO DEMARCO: Mid-9.00 a.m. sa nofsinhar jew mid-9.00a.m sa 1.00p.m.

CARMELO ABELA: Naħseb li l-Ġimgħa mhux mpossibbli għall-Oppożizzjoni, għax donnhom qed jgħidu li nistgħu nagħmlu ċertu ħin, però qisna mhux qed naqblu li nagħmlu ....

MARIO DEMARCO: Qed nissuġerixxu li tibda l-Ġimgħa filgħodu, imma qed narawha impossibbli li nagħlquha dakinhar.

Allura qed nissuġerixxi li nkompluha jew it-Tnejn u t-Tlieta, jew it-Tlieta u l-Erbgħa, jew l-Erbgħa u l-Ħamis.

CARMELO ABELA: Il-proposta tagħna hija li nibdew fid-9.00a.m u nibqgħu sejrin sal-11.00p.m. jekk hemm bżonn.

MR SPEAKER: L-Onor.

GODFREY FARRUGIA: Kieku kellna nibdew nhar l-Erbgħa ta' din il-ġimgħa u nkomplu l-Ġimgħa filgħaxija, mhux filgħodu.

Naf li m'għandniex il-Prim Ministru u d-Deputat Prim Ministru.

Peress li huma jriduha maqsuma, jien qed nissuġġerixxi li nibdew nhar l-Erbgħa, nagħmlu seduta daqsxejn itwal mis-soltu, ma fiha xejn b'daqshekk, biex it-tliet seduti li qegħdin jiftehmu dwarhom b'total ta' 12-il siegħa jitqassmu bejn L-Erbgħa, Il-Ġimgħa filgħodu, u t-Tnejn nagħmluha filgħaxija.

MR SPEAKER: Naħseb li l-Onor.

Farrugia għandu proposta tajba li wieħed għandu jikkonsidraha.

Nhar l-Erbgħa jkun hemm seduta itwal mis-soltu biex ikun hemm aktar ħin u l-Ġimgħa tkun aktar mis-soltu biex ikun hemm biżżejjed ħin għal tliet seduti.

Jiġifieri nibdewha nhar l-Erbgħa u nagħlquha l-Ġimgħa.

MARIO DE MARCO: Nagħmlu seduta twila jekk hemm bżonn.

GODFREY FARRUGIA: Hemm problemi loġistiċi ta' Whip li rridu nirraġunawhom.

Hemm problemi loġistiċi li għandhom x'jaqsmu ma' safar fuq xogħol tal-Gvern.

MR SPEAKER: Tajjeb, għamilt l-punt tiegħek.

DEBORAH SCHEMBRI: Jien smajt lill-Onor.

De Marco jgħid li għalikom mhux problema li nhar it-Tnejn nagħmlu seduta twila, hux hekk?

Mela nagħmlu s-seduta t-Tnejn minn filgħodu, u dak li pproponejna għall-Ġimgħa nagħmluh nhar It-Tnejn.

Jiġifieri nagħmlu mid-9.00 a.m. sal-11.00 p.m. Naqblu fuq il-ħin, nieħdu nofs siegħa kull wieħed, nitkellmu kollha amply, araw kemm għandkom nies u nieħdu mid-9.00a.m. sal-11.00p.m.

It-Tnejn hija ġurnata tal-iStanding Orders u għandna naslu.

MR SPEAKER: Naħseb li issa għandna naslu bis-suġġeriment tal-Onor.

Se nissospondi ftit sakemm jikkonsultaw mal-Oppożizzjoni.

Il-Kumitat ġie sospiż fis-7.57 p.m. u rriżuma fit-8.01 p.m.

MR SPEAKER: Onor. Mario de Marco, hemm qbil fuq l-aħħar proposta li ressqet l-Onor.

MARIO DE MARCO: Iva, hemm qbil.

Is-suġġeriment tagħna hu li s-seduta ssir nhar It-Tnejn, imma m'hemmx bżonn li nibqgħu għaddejjin sal-11.00 p.m. Nippreferu li tkun seduta mid-9.00 a.m sa 9.00 p.m u l-vot jittieħed fid-9.00 p.m. u naqsmu l-ħin bejnietna.

MR SPEAKER: L-Onor.

GODFREY FARRUGIA: Wieħed irid jirrealizza li għandna numru ta' kelliema, fejn huma proponew 20 u jien ipproponejt 30.

Għalhekk qiegħed nenfasizza li kemm jista' jkun ikollna seba' sigħat kull wieħed, jiġifieri 14-il siegħa.

DEBORAH SCHEMBRI: Il-proposta tagħna hija mid-9.00 a.m. sal-11.00 .p.m.

MR SPEAKER: Issa nħalluha hekk, anke jekk ma jitteħdux.

Mingħajr aġġornament u mingħajr, hux hekk?

Għax inkella nkunu qegħdin nerġgħu nnaqqru minnhom.

MARIO DEMARCO: Ejja inżommu daqsxejn ta' auto control tagħna nfusna.

Is-suġġeriment tiegħi huwa li b'xi mod jew ieħor nieħdu l-vot fid-9.00p.m minflok fil-11.00p.m.

Għalhekk jien qed nissuġerixxi li nibdew fid-9.00a.m., ma nieħdux ħin għall-mistoqsijiet, biex nippruvaw nkunu flessibbli, u nagħmluha mid-9.00a.m. sad-9.00p.m.

Jien ukoll kont ipproponejt li min-naħa tagħna jitkellmu 30 kelliem, però lest li nagħmlu l-isforz biex il-kelliema tagħna nnaqqsuhom, u minflok 30 jitkellmu 20 persuna.

Nerġa' ngħid, jien 30 għandi available, però ejja nkunu daqsxejn self restraint u nikkommettu ruħna mid-9.00a.m. sad-9.00p.m.

MR SPEAKER: Onor. Deborah Schembri, l-Oppożizzjoni qiegħda taqbel mal-proposta tiegħek, u issa qed nitkellmu fuq il-ħin.

L-Onor.

Farrugia qed jgħid li hemm bżonn nagħmlu seduta itwal.

L-Onor.

GODFREY FARRUGIA: Jien x'ħin għamilt l-kompitu tiegħu dwar il-ħin u n-numru ta' kelliema li għandi, jien għandi 38 kelliem, allura qiegħed ngħid li għandi tal-inqas 30 kelliem.

Issa x'ħin tagħmel il-ħin biex dak li jkun jagħmel l-argument tiegħu kif suppost u b'mod adegwat, la żejjed u lanqas nieqes, wasalt għal seba' sigħat.

Issa sintendi sintendi jekk se nagħti 7 sigħat lin-naħa tal-Gvern, bi dritt irrid bilfors nagħti seba' sigħat lill-Oppożizzjoni.

Mela jekk nibdew fid-9.00a.m. ...

MR SPEAKER: Nistgħu nibdew aktar kmieni, u minflok fid-9.00 a.m. nibdew fit-8.30 a.m.

DEBORAH SCHEMBRI: Aħna nixtiequ li tkun seduta mid-9.00a.m. sal-11.00p.m.

MR SPEAKER: Ma rridux nitfixklu f'naqra ħin issa.

L-Onor.

DEBORAH SCHEMBRI: Fejn fil-maratona li kellna l-aħħar darba li għamilna sat-3.00a.m. u sad-9.00 a.m. ma naħsibx li għandna ngħidu li mid-9.00 a.m sal-11:00 p.m. għandha tkun problema, biex kulħadd ikun jista' jiddibatti kif suppost.

Ma naħsibx hija daqshekk problematika.

MR SPEAKER: Nixtieq li jkun hawn kunsens u ftehim.

Issa mxejna biċċa li morna għat-Tnejn filgħodu.

MARO DE MARCO: Forsi nistgħu nagħmluha sad-9.30p.m. minflok il-ħin tal-aġġornament.

Mela qegħdin inċedu l-ħin tal-aġġorament u qegħdin inċedu l-ħin tal-mistoqsijiet, jiġifieri ggwadanjajna siegħa oħra.

Mela nibdew fid-9.00a.m. sad-9.30p.m. mingħajr mistoqsijiet u mingħajr ħin tal-aġġornament.

MR SPEAKER: Mela qed naqblu li l-mozzjoni ta' sfiduċja se tiġi diskussa t-Tnejn li ġej.

It-Tnejn, 18 ta' April, ikollna l-ġurnata mid-9.00 am. sal-10.00 p.m. Il-ħin tal-aġġornament u tal-mistoqsijiet ma jittieħdux.

Il-ħin jinqasam ugwalment, u la l-mozzjoni hija tagħkom tiftħu intom u tagħlqu intom.

L-Onor.

GODFREY FARRUGIA: Billi se nitlef ġurnata mill-ħidma tal-iskeda tal-Parlament kif inhi, nista' nitlob li 'l quddiem nagħmel seduta żejda biex dik li nitlef nerġa' neħodha?

MR SPEAKER: M'għandhiex tkun problema, għax skont ir-Ruling li ngħata fis-seduta 285, inti tista' taġġorna għal filgħodu.

Għandek ir-Ruling li inti tista' taġġorna għal filgħodu.

DEBORAH SCHEMBRI: Naġġornaw għal filgħodu ta' liema ġurnata?

GODFREY FARRUGIA: Kif niddeċiedi jien aktar 'l quddiem.

Imbasta jkun t-Tnejn, Tlieta u l-Erbgħa biex ikun hemm seduta extra.

MR SPEAKER: Mela miftehmin fuq il-mozzjoni.

Mela nista' nimxi għal xi ħaġa oħra?

Inti x-Xogħol tal-Kamra kollox mqassam jew trid tgħid xi ħaġa fuq ix-Xogħol tal-Kamra.

Diġà ddiskutejtha mal-Onor.

David Agius fuq l-ġimgħa d-dieħla?

GODFREY FARRUGIA: Fuq il-ġimgħa d-dieħla le.

Il-ġimgħa d-dieħla kelli f'rasi li nkompli...

CARMELO ABELA: Ma nistax ma nirrimarkax, Sur President, li hemm insensittività għax-xogħol tal-Gvern mhux fil-Parlament imma barra mill-Parlament.

Din setgħet saret il-Ġimgħa.

Nista' ngħaddi ħafna ġudizzji fuq din.

Kulħadd għandu l-ġudizzju tiegħu u jien qed nagħmel rimarka.

Għandi dritt nagħmel dan il-kumment u qed nindirizza lis-Sedja.

MR SPEAKER: Onorevoli kollha kemm intom, kemm jista' jkun nipprovaw naslu fi ftehim fuq il-House Business.

L-Onor.

DEBORAH SCHEMBRI: Ġaladarba s-suġġeriment għas-seduta tat-Tnejn għamiltu jien, nixtieq li jidher fil-Minuti li għalkemm jien issuġġerejt li ssir it-Tnejn, dan għamiltu biex nippruvaw naslu għal ftehim bejn iż-żewġ naħat, għax jien ukoll naħseb li mhuwiex ġust li l-Gvern għandu jitlef ġranet tax-xogħol daqshekk importanti waqt il-Presidenza.

Għamilt dan is-suġġeriment biex forsi naslu għal kompromess.

MR SPEAKER: Onor. Deborah Schembri, is-Sedja tirrikonoxxi ħafna l-isforz li għamlu l-membri min-naħa tal-Gvern biex sar dan il-ftehim.

Dan is-Sedja qed tirrimarkah b'mod ċar, biex jismagħni kulħadd.

Dik hi l-intenzjoni ta' dan il-kumitat, li kemm jista' jkun naslu għal ftehim, u issa wasalna.

CARMELO ABELA: Il-ftehim wasalna għalih, imma hemm prezz.

Li qed nipprova ngħid hu x'inhu l-prezz, u l-prezz tal-Gvern lejn din il-presidenza huwa dan li għedt.

MARIO DE MARCO: Kulħadd għandu x-xogħlijiet tiegħu.

Il-Kap tal-Oppożizzjoni wkoll għandu x-xogħlijiet tiegħu.

CARMELO ABELA: Jien nirrispetta x-xogħol tal-Oppożizzjoni, u għamilt ħafna żmien fl-Oppożizzjoni, però napprezza wkoll li jkun hemm rispett lejn ix-xogħol tal-Gvern li qed jirrappreżenta lill-pajjiż kollu.

MARIO DE MARCO: Aħna nirrispettaw ix-xogħol tal-Gvern ukoll, għax għamilna ħafna snin fil-gvern ukoll.

CARMELO ABELA: Napprezzah ukoll, imma lejliet presidenza din hija unfair ħafna.

MARIO DE MARCO: Aħna li ħdimna għas-sħubija fl-Unjoni Ewropea u għall-Presidenza, napprezzaw ukoll l-impenn tal-Presidenza.

CARMELO ABELA: Mela jekk tapprezzaw imissna ftehemna għall-Ġimgħa.

MR SPEAKER: Ix-xogħol ta' din il-Ġimgħa lest, mela nimxu għax-xogħol tal-ġimgħa d-dieħla.

GODFREY FARRUGIA: Irrid nitkellimha mal-Onor.

David Agius, jien bħala premura milli qed nara huwa li l-ġimgħa d-dieħla b'xi mod nagħlqu l-Abbozz ta' Liġi li jemenda l-Kodiċi Kriminali, Nru 113, li se jkompli l-Erbgħa.

Jekk ma jagħlaqx l-Erbgħa, nixtieq li l-ġimgħa d-dieħla b'xi mod nagħlqu.

Il-ħaġa l-oħra li kelli bħala premura hi li se nagħti erba' affarijiet li kelli f'moħħi, fosthom wieħed mir-rapporti tal-entitajiet biex nidħol fih.

DAVID AGIUS: Dan qed nitkellmu fuq l-Erbgħa 20 t'April, inqas minn għaxart ijiem oħra.

Mela fit-18 t'April għandna l-mozzjoni, u fid-19 t'April irridu nagħlqu l-Kodiċi 113....

GODFREY FARRUGIA: Għad-19 u l-20 t'April jien għandi xi affarijiet li rrid ....

MR SPEAKER: Tista' tagħmel seduta filgħodu wkoll.

GODFREY FARRUGIA: Iva, imma għandi affarijiet f'rasi u li rrid nħares lejhom.

Għandi l-Abbozz ta' Liġi li jemenda l-Kodiċi Kriminali, l-Abbozz ta' Liġi dwar ir-Riforma Kostituzzjonali tal-Qasam tal-Ġustizzja, Nru 145, li jrid jitkompla, l-Abbozz ta' Liġi li jemenda l-Att dwar it-Tribunal Industrijali, Nru 143, u f'rasi kelli r-rapport ta' waħda mill-entitajiet.

Dawn se niddiskutihom fil-grupp parlamentari u kont nikkomunika bħas-soltu mal-Onor.

David Agius, imma l-ħsieb huwa dirett lejn dawn it-tliet Abbozzi ta' Liġi u r-rapport ta' entità li xtaqt inressaq għal deċiżjoni.

Sintendi, fid-19 u fl-20 bilfors irrid inressaq tnejn minn dawk l-erbgħa, jien nilħaq nagħti risposta sa nhar l-Erbgħa li ġejjin.

Navża wkoll lill-Onor.

David Agius barra mill-House Business Committee, meta se tkun il-ġurnata extra tal-Parlament.

DAVID AGIUS: Biex nagħtih avviż, dawn l-abbozzi li semma hemm voti fihom, jiġifieri dak kollu li konna qegħdin ngħidu, il-ġimgħa d-dieħla jista' jkollna l-voti.

Qed ngħid dan biex ix-xogħol tal-Gvern jippjanawh tajjeb, hux hekk?

GODFREY FARRUGIA: Għalhekk ħallejtha miftuħa jien.

DAVID AGIUS: Nhar it-Tnejn deċiża, mil-lum, għada u Wednesday deċiża nafu x'se nagħmlu.

Monday nafu x'se nagħmlu.

Issa Tuesday u Wednesday għidli inti x'tiddeċiedi li tagħmel u jien mill-ewwel se ngħidlek jekk hemmx vot jew le, jekk hemmx vot għalih jew le.

MR SPEAKER: Qabel ma nispiċċaw.

Ix-xogħol tal-Kamra għal ġimgħa d-dieħla lest.

Issa niġu fuq 9 ta' Mejju ...

DAVID AGIUS: Se jibda l-kumitat tal-Abbozz ta' Liġi mressaq mill-Onor.

Jason Azzopardi, Abbozz Nru 118, li qiegħed quddiem il-Kumitat Permanenti biex forsi nkunu nistgħu ....

GODFREY FARRUGIA: Jien għandi d-diffikultajiet ukoll dwar abbozz 130 u 131 .....

DAVID AGIUS: Le, m'għandniex problema, meta tridu nlaqqgħuh

GODFREY FARRUGA: Abbozz ta' liġi li jemenda l-Att dwar l-Opportunita' Indaqs ...

DAVID AGIUS: Dak tagħna, m'għandniex problemi lanqas.

MR SPEAKER: Dak hemm tnejn, għax hemm l-emenda ukoll.

GODFREY FARRUGIA : Abbozz ta' liġi dwar l-Opportunità Indaqs ...

DAVID AGIUS: M'għandniex problemi lanqas.

GODFREY FARRUGIA: U l-Abbozz ta' Liġi li jemenda l-Att dwar is-Sigurtà tal-Avjazzjoni Ċivili.

DAVID AGIUS: Aħna m'għandniex diffikultà dwar il-130, il-101, u l-105, imma naħseb li kien hemm xi ħaġa li ridtu taraw.

Min-naħa tagħna, kif qalu l-Onor.

Robert Cutajar u l-Onor.

Stephen Spiteri, m'hemmx diffikultà biex immexxu.

MR SPEAKER: Qed isir ftehiem li għandu jiltaqa' l-kumitat?

DAVID AGIUS: Barra minn hekk, kellu jsir xi abbokkament rigward Abbozz ta' Liġi dwar l-istandards fil-ħajja pubblika Nru 63.

GODFREY FARRUGIA: Fil-Liġi dwar l-istandards fil-ħajja pubblika bħalissa għaddejjin b'diskussjonijiet bejn id-Deputat Prim Ministru u l-Onor.

Id-Deputat Prim Ministru kellu jieħu xi fehma wara li jikkonsulta l-AG Office, u ried jiġi bir-riżultat ta' dik l-fehma lill-Onor.

Jason Azzopardi, u għaldaqstant qegħdin nistennew li ssir dik il-laqgħa, imma għalissa għaddejjin b'diskussjonijiet interni.

MR SPEAKER: Jien naf li għaddej xi diskussjonijiet fuq dak ir-rapport.

Mela nistgħu nimxu għal xi ħaġa oħra?

Niġi għaċ-ċelebrazzjoni ta' Jum l-Ewropa.

Fid-9 ta' Mejju huwa l-jum li fih jiġi ċċelebrat Jum l-Ewropa, u nitlob liż-żewġ naħat tal-Kamra biex kif ġieli ġara tikkonsidraw li parti mid-dibattitu fil-plenarja jiġi ddedikat għall-Ewropa.

DAVID AGIUS: Kemm kienet id-darba l-oħra?

MR SPEAKER: Issa nitkellmu fuq kemm.

Jien se naqra estratt tal-Minuti tat-12 ta' Mejju, 2014 fis-sens li Malta kienet qed tiċċelebra l-10 anniversjarju mid-dħul ta' Malta fl-Unjoni Ewropea.

L-estratt jgħid hekk:

Il-Kamra fakkret Jum l-Ewropa li jaħbat 9 ta' Mejju ta' kull sena u waqt il-kommemorazzjoni saru diskorsi mill-Onor.

Marthese Portelli min-naħa tal-Oppożizzjoni, mis-Segretarju Parlamentari għall-Presidenza u Fondi Ewropej, l-Onor.

Ian Borg, imbagħad minni bħala Speaker.

Is-suġġeriment tiegħi huwa li l-ħin tal-aġġornament jinqasam bejn iż-żewġ naħat u jkun hemm temi relatati mal-Ewropa.

Issa dwar il-ħin niftehmu jekk nagħmlux 10 minuti jew kwarta kull wieħed.

DAVID AGIUS: Forsi nistgħu nagħmlu kwarta kull wieħed mis-6.30 p.m. sas-7.00p.m. fid-9 ta' Mejju?

MR SPEAKER: Dakinhar stess, it-Tnejn 9 ta' Mejju, waqt l-Aġġornament, mid-9.00 p.m sa 9.30 p.m. li jinqasam bejn il-partijiet u nitkellmu fuq l-Ewropa.

DAVID AGIUS: Irrespettivament minn min ikun imissu l-aġġornament, jekk ikunx Gvern jew Oppożizzjoni, jaqbeż it-turn tiegħu u tiġi diskussa din.

MR SPEAKER: Tajjeb hekk.

Il-bqija, kif diġà ddiskutejna, l-Onor.

Karl Gouder se jkun qiegħed fil-Kumitat Parlamentari dwar il-Kapitali Ewropea tal-Kultura.

Nirringrazzjakom.

Nirringrazzja l-kollaborazzjoni tal-membri, insellmilkom u nirringrazzjakom.

Grazzi ħafna.

Fit8.23 p.m. ilKumitat aġġorna għal data li tiġi komunikata aktar tard.


KUMITAT PERMANENTI DWAR IXXOGĦOL TALKAMRA

LAQGĦA NRU 36

It-Tnejn, 11 ta' April 2016

IlKumitat Permanenti dwar ixXogħol talKamra ltaqa' filKamra talKumitati 3 filbinja talParlament, ilBelt Valletta, fis6.42 p.m.

Anġlu Farrugia, ippresieda.

PREŻENTI

Il-Ministru għall-Intern, l-Onor.

Carmelo Abela, isSegretarju Parlamentari għallIppjanar u sSimplifikazzjoni Amministrattiva, lOnor.

Għal din il-laqgħa kienu preżenti wkoll l-Onor.

Frederick Azzopardi u lOnor.

IlMinuti tallaqgħa numru 35 tat23 ta' Frar 2016, kienu kkonfermati.

XOGĦOL TALKAMRA

Il-Kumitat iddiskuti d-data li fiha għandha tiġi diskussa l-mozzjoni ta' sfiduċja fil-Gvern imressqa mill-Kap tal-Oppożizzjoni - Mozzjoni 322.

L-Onor.

Godfrey Farrugia informa lill-Kumitat illi l-ħsieb tal-Gvern kien illi l-mozzjoni tiġi diskussa nhar il-Ġimgħa, 15 ta' April 2016 f'seduta waħda li tibda fid-9.00 a.m. u li tieħu l-ħin kollu possibbli ta' dik il-ġurnata.

L-Onor.

Mario de Marco rrimarka li l-Oppożizzjoni ma kenitx qed taqbel ma' din il-proposta u ssuġerixxa li d-diskussjoni ssir matul is-seduti tat-Tnejn, it-Tlieta u l-Erbgħa tal-ġimgħa ta' wara bil-Parlament jiltaqa' anke filgħodu biex isir xogħol tal-Gvern.

Segwit diskussjoni fejn ġew konsiderati numru ta' alternattivi, u li matulha l-Kumitat ġie

sospiż fis-7.09 p.m. u rriżuma fis-7.41 p.m. u mill-ġdid sospiż fis-7.57 p.m. u rriżuma fit-8.01 p.m.

Fuq proposta tal-Onor.

Deborah Schembri l-Kumitat qabel li l-Mozzjoni 322 tiġi diskussa f'seduta waħda nhar it-Tnejn, 18 ta' April 2016, li tibda fid-9.00 a.m. u tagħlaq fl-10.00 p.m., bil-ħin tal-mistoqsijiet parlamentari u tal-aġġornament ma jitteħidtx.

Il-ħin tad-diskussjoni kellu jinqasam indaqs bejn iż-żewġ naħat, bil-ftuħ u bil-għeluq ikun għall-Oppożizzjoni, u l-vot jittieħed fi tmiem is-seduta.

L-Onor.

Godfrey Farrugia informa l-Kumitat li għall-ġimgħa ta' wara – ċjoè nhar it-Tlieta, 19 ta' April 2016 u l-Erbgħa, 20 ta' April – il-prijoritajiet għall-Gvern kienu:

Approvazzjoni tal-estimi finanzjarji ta' xi waħda mill-korporazzjonijiet li jridu jgħaddu mill-Parlament;

Abbozz ta' Liġi dwar Riformi Kostituzzjonali (Qasam tal-Ġustizzja) (Abbozz 145);

Abbozz ta' Liġi li jemenda l-Att dwar l-Impiegi u r-Relazzjonijiet Industrijali (Abbozz 143); u

Abbozz ta' Liġi li jemenda lKodiċi Kriminali (Abbozz 113), liema abbozz għandu possibilment jingħalaq sa nhar l-Erbgħa, 20 ta' April 2016; jekk ma jingħalaqx nhar l-Erbgħa għandu jingħalaq il-ġimgħa ta' wara.

L-Onor.

Farrugia informa wkoll lill-Kumitat illi peress li l-Mozzjoni 322 kienet se tiġi diskussa t-Tnejn, 18 ta' April 2016, seta' jagħti l-każ li l-Parlament jitlaqqa' filgħodu fi ġranet oħra.

L-Onor.

Agius informa lill-Kumitat illi fuq uħud mill-materji proposti seta' jintalab vot.

Fuq proposta tal-Onor Farrugia għal qbil dwar differiment tal-vot, l-Onor.

Agius informa lill-Kumitat illi kien ser jirreferi dan il-punt lill-grupp parlamentari tiegħu u li se jkun qed jinforma lill-Whip tal-Gvern bid-deċiżjoni li tkun ittieħdet.

L-Onor.

Agius ġibed l-attenzjoni tal-Kumitat għall-Abbozz ta' Liġi dwar Standards filĦajja Pubblika (Abbozz 63).

L-Onor.

Farrugia informa lill-Kumitat illi għaddejjin diskussjonijiet interni dwar dan l-Abbozz bejn id-Deputat Prim Ministru u l-Onor.

L-Onor.

Agius għamlu wkoll referenza għall-abbozzi ta' liġijiet li kien hemm quddiem il-Kumitat Permanenti dwar Abbozzi ta' Liġi.

AFFARIJIET OĦRA

L-Onor.

Godfrey Farrugia informa lill-Kumitat illi l-Ministru għad-Djalogu Soċjali, Affarijiet tal-Konsumatur u Libertajiet Ċivili, l-Onor.

Helena Dalli, li ser tkun il-Membru sostitut min-naħa tal-Gvern meta l-Kumitat jiltaqa' biex jiddiskuti l-Ombudsplan 2016, kienet tinsab indisposta u li kien se jikkomunika aktar 'il quddiem f'dan ir-rigward.

Talba mis-Sur Joe Magro

L-Onor.

Godfrey Farrugia informa lill-Kumitat illi meta l-Kumitat dwar il-Familja jlesti x-xogħol li għandu quddiemu, kienet se tintlaqa' t-talba tas-Sur Joe Magro, persuna li jbati mill-marda amyotrophic lateral sclerosis (ALS), biex jidher quddiem kumitat Parlamentari

Tifkira ta' Jum l-Ewropa

Wara diskussjoni qasira l-Kumitat qabel illi l-ħin tal-aġġornament tas-seduta ta' nhar it-Tnejn, 9 ta' Mejju 2016, jinqasam b'mod indaqs bejn il-Gvern u l-Oppożizzjoni, sabiex ikun mfakkar Jum l-Ewropa.

Sostituzzjoni ta' Membru fil-Grupp Parlamentari dwar ilKapitali Ewropea talKultura

L-Onor.

David Agius informa lill-Kumitat illi l-Onor.

Karl Gouder kien ser ikun qiegħed jieħu post l-Onor.

Clyde Puli fil-Grupp Parlamentari dwar ilKapitali Ewropea talKultura.

Fit8.23 p.m. ilKumitat aġġorna għal data li tiġi komunikata aktar tard.

ANĠLU FARRUGIA

Proceedings, agenda, minutes and transcripts of the parliamentary committees hbc


KUMITAT PERMANENTI DWAR L-AFFARIJIET BARRANIN U EWROPEJ

(Rapport Uffiċjali u Rivedut)

Laqgħa Nru 44

L-Erbgħa, 13 ta' April 2016

Stampat fl-Uffiċċju tal-Iskrivan

Prezz €2.50

Laqgħa Nru 44

L-Erbgħa, 13 ta' April, 2016

Il-Kumitat iltaqa' fil-Palazz, il-Belt Valletta, fis-7.00 p.m.

Il-Minuti tal-Laqgħat Nri 42 u 43, li saru fis-16 u fit-18 ta' Marzu 2016 rispettivament, ġew ikkonfermati.

AFFARIJIET OĦRA

THE CHAIRMAN (Onor. Luciano Busuttil): Nippreżenta komunikazzjoni li rċevejt mingħand il-President tal-Kumitat dwar l-Affarijiet Barranin tal-Parlament tal-Armenja, fejn qed jingħad li fl-1 ta' April 2016 kien hemm vjolazzjoni min-naħa tal-Ażerbajġan tal-waqfien mill-ġlied fir-reġjun ta' Nagorno Karabakh.

Jekk hawn qbil, se nirrispondi fis-sens li l-Kumitat ħa nota tal-ittra u jemmen li din il-kwestjoni, bħal kull kwestjoni tax-xorta taħgha, għandha tiġi riżolta permezz ta' mezzi paċifiċi u, f'dan il-każ, b'diskussjonijiet u negozjati fil-proċess tal-OSCE Minsk Group.

Nippreżenta wkoll kopja tal-ittra li bgħatt lill-Ambaxxatur tal-Federazzjoni Russa biex ninformah li l-Kumitat laqa' l-invit sabiex delegazzjoni minn dan il-Kumitat iżżur ir-Russja, u li għandha tinstab data oħra minħabba li fid-data indikata se jkun hemm dibattitu importanti fil-Parlament tagħna, liema dibattitu se jdum 13-il siegħa!

KONSIDERAZZJONI TA' ABBOZZ TA' OPINJONI MOTIVATA DWAR 'PROPOSTA GĦAL DEĊIŻJONI TAL-PARLAMENT EWROPEW U TAL-KUNSILL DWAR IT-TWAQQIF TA' MEKKANIŻMU TA' SKAMBJU TA' INFORMAZZJONI FIR-RIGWARD TAL-FTEHIMIET INTERGOVERNATTIVI U STRUMENTI MHUX VINKOLANTI BEJN L-ISTATI MEMBRI U PAJJIŻI TERZI FIL-QASAM TAL-ENERĠIJA, U LI TĦASSAR ID-DEĊIŻJONI NRU 994/2012/UE (KUMM(2016)53) FIR-RIGWARD TAL-PRINĊIPJI TAS-SUSSIDJARJETÀ U PROPORZJONALITÀ'

THE CHAIRMAN: Niġu għall-konsiderazzjoni ta' abbozz ta' opinjoni motivata dwar 'Proposta għal deċiżjoni tal-Parlament Eworpew u tal-Kunsill dwar it-twaqqif ta' mekkaniżmu ta' skambju u ta' informazzjoni fir-rigward tal-ftehimiet intergovernattivi u strumenti mhux vinkolanti bejn l-Istati membri u pajjiżi terzi fil-qasam tal-enerġija, u li tħassar id-deċiżjoni nru 994/2012/UE (Kumm(2016)53)', li trid tintbagħat sal-20 ta' April 2016.

Dan l-abbozz diġà tkellimna dwaru fil-laqgħa ta' nhar it-Tnejn, 11 ta' April 2016, tal-Grupp ta' Ħidma I, u qbilna li kellu jitla' quddiem dan il-Kumitat għax jidher li hemm lok sabiex issir rakkomandazzjoni lill-Kumitat Permanenti dwar ix-Xogħol tal-Kamra biex dan jitressaq quddiem il-Kamra.

Però, din il-ħaġa trid issir sal-20 ta' April.

Għaldaqstant, nistieden lis-Sinj.

Rodianne Spiteri sabiex tippreżenta r-rapport tagħha f'dan ir-rigward u tgħidilna x'qed isir minn parlamenti oħrajn.

RODIANNE SPITERI (Research Analyst): Sur President, dan ir-rapport se nippreżentah f'isem is-Sur Ian Paul Bajada, li jinsab imsiefer.

Qabelxejn, irrid ngħid li r-reviżjoni tad-deċiżjoni dwar l-Intergovernmental Agreements (IGAs) għandha żewġ għanijiet prinċipali: l-ewwel nett, għandha l-għan li tiżgura l-konformità tal-IGAs mad-dritt tal-Unjoni Ewropea biex jiġi żgurat it-tħaddim xieraq tas-suq intern u biex ittejjeb is-sigurtà tal-enerġija tal-Unjoni; u t-tieni biex ittejjeb it-trasparenza tal-IGAs u żżid l-effettività tal-provvista tal-enerġija fl-Unjoni Ewropea u s-solidarjetà bejn l-Istati membri.

Din il-proposta tagħmel żewġ tibdiliet importanti.

L-ewwel nett, din il-proposta ma tikkonsidrax biss IGAs bejn pajjiżi tal-Unjoni Ewropea u pajjiżi terzi, iżda tikkonsidra wkoll strumenti mhux vinkolanti – non-binding instruments – bħalma huma l-memorandum ta' qbil, dikjarazzjoni konġunta, dikjarazzjoni ministerjali, azzjoni konġunta, jew kodiċi ta' kondotta konġunt.

It-tieni, qed jiġi propost li jsir compliance check qabel l-iffirmar tal-IGA jew strumenti mhux vinkolanti.

Ir-raġunijiet għalfejn il-Kummissjoni qed tipproponi din il-proposta huma bbażati fuq rapport ta' studju ta' impatt, li kien ġie ppubblikat fi Frar ta' din is-sena.

Il-Kummissjoni tgħid li l-evalwazzjoni tal-Istati membri waħedhom mhijiex biżżejjed sabiex jiġi assigurat li l-liġi tal-Unjoni Ewropea qed tiġi osservata.

Wara diskussjonijiet b'mod informali li kellna mal-Ministeru tal-Enerġija u s-Saħħa, kien hemm punti ta' qbil li din il-proposta qed tikser il-prinċipji ta' sussidjarjetà u l-proporzjonalità fuq dawn il-punti.

Biss biss, l-istudju ta' impatt li ġie ppubblikat mill-Kummissjoni Ewropea jagħti impressjoni aktar imwiegħra milli fil-fatt hi.

60% tal-IGAs ikopru l-kooperazzjoni ġenerali fil-qasam tal-enerġija, u f'dawn ma kienx hemm problemi.

Mill-40% l-oħra, f'dawk li għandhom x'jaqsmu mal-infrastruttura fil-qasam tal-enerġija u l-energy supplies biss kien hemm indikazzjonijiet ta' problemi.

Fil-fatt, minn dawn l-40%, f'14% biss ġie identifikat li jista' jkun hemm xi problemi.

Mis-17-il IGA li l-Kummissjoni ddikjarat bħala faulty, sitta kellhom x'jaqsmu mal-każ tas-South Stream Gas, proġett abbandunat, u dan ifisser li l-persentaġġ totali tal-IGAs li jistgħu jitqiesu li ġew identifikati problemi fihom huwa ta' 8.9%.

Dan huwa persentaġġ pjuttost baxx, u allura ma jiġġustifikax proposta ġdida għal deċiżjoni tal-Kunsill.

Il-Kummissjoni qed tipproponi li jsir skrutinju ex-ante tal-IGAs u ta' strumenti mhux vinkolanti; f'dan il-każ, it-Trattati diġà jipprovdu rimedju jekk ikun hemm ksur tal-liġi Ewropea.

Fil-fatt, il-Kummissjoni tista' tirrikorri għal artiklu 258 tat-Trattat dwar il-Funzjonament tal-Unjoni Ewropea li jittratta l-infringement proceedings u, fil-każ tal-ksur tal-liġi tal-kompetizzjoni, hemm rimedju mniżżel f'dan it-trattat.

Finalment, rigward l-artiklu 7 tal-proposta, li jitkellem dwar obbligazzjonijiet u assessjar mill-Kummissjoni fuq strumenti mhux vinkolanti, peress li dan it-tip ta' ftehim ma jkollux irbit legali, l-eżerċizzju li ssir compliance check minn qabel biex jiġi assigurat li dan il-ftehim mhux qed jikser il-liġi tal-Unjoni Ewropea mhuwiex neċessarju.

Nixtieq ninformakom li ħarġet ir-reasoned opinion tal-Awstrija, u li Franza ddikjarat li tixtieq toħroġ reasoned opinion ukoll, iżda l-problema hi li ma jaqblux mal-evalwazzjonijiet ex-ante tal-Kummissjoni Ewropea.

Nirringrazzjakom.

THE CHAIRMAN: Grazzi.

L-Onor.

RODIANNE SPITERI: Franza ddikjaraw li se jagħmluha.

FRANCIS ZAMMIT DIMECH: Imma għadhom ma sottomettewhiex, hux hekk?

RODIANNE SPITERI: Le, għax għalihom l-evalwazzjonijiet ex-ante jmorru kontra l-prinċipju tas-sussidjarjetà.

Il-Federal Council tal-Awstrija wkoll ma jaqbilx mal-evalwazzjonijiet ex-ante, u jaħseb li l-involviment tal-Kummissjoni Ewropea għandu jkun limitat għal opinjoni legali u daqshekk.

Imbagħad, kien hemm riżoluzzjoni ta' Spanja; però, għalihom l-Ispanjoli m'hemmx problemi, jiġifieri m'għamlux reasoned opinion li tidentifika xi problemi.

FRANCIS ZAMMIT DIMECH: Jekk niftakar tajjeb, l-evalwazzjonijiet ex-ante aħna kemm qed nirreferu għalihom fit-tieni paragrafu; però, ma jidhirx li qed noġġezzjonaw, hux hekk?

RODIANNE SPITERI: Qed tissemma l-interpretazzjoni tal-istatistika bħala raġuni, u qed jissemma wkoll li diġà hemm mekkaniżmi f'posthom...

FRANCIS ZAMMIT DIMECH: Fil-każ, kemm insemmuhom fil-paragrafu (i) li jibda, "the Maltese Parliament has its reservations on the impact assessment report ..." u jispiċċa "for the Commission to participate in negotiations as an observer (ex-ante notification)", u ngħidu li dik il-proċedura tmur kontra l-prinċipji tas-sussidjarjetà u proporzjonalità.

Għaldaqstant, nissuġġerixxi li, jekk diġà hemm żewġ pajjiżi li qed jagħfsu l-aktar fuq dan, strateġikament anke aħna jaqblilna li nżidu l-argument tagħna fuq dik il-parti.

THE CHAIRMAN: Grazzi.

(Onor. Membri: No) Jidher li hawn qbil unanimu, u għaldaqstant se ngħaddi din l-opinjoni motivata lill-iSpeaker għall-konsiderazzjoni tal-Kumitat Permanenti dwar ix-Xogħol tal-Kamra u, jekk dan jaqbel magħha, titqiegħed fuq il-Mejda tal-Kamra u tintbagħat lill-Presidenti tal-Parlament Ewropew, tal-Kunsill u tal-Kummissjoni skont il-proċedura stabbilita.

Grazzi.

Fis-7.10 p.m., il-Kumitat aġġorna għal data u b'aġenda li kellhom jiġu kkomunikati aktar tard.

Proceedings, agenda, minutes and transcripts of the parliamentary committees bar